### NN 28/2026 (20.3.2026.), Odluka o uspostavljanju demarkiranih područja u kojima se provode mjere iskorjenjivanja azijske strizibube Anoplophora chinensis (Forster)

MINISTARSTVO POLJOPRIVREDE, ŠUMARSTVA I RIBARSTVA

327

Na temelju članka 7. stavka 1. točke 5. Zakona o biljnom zdravstvu (»Narodne novine«, br. 127/19 i 83/22) i članka 5. stavka 1. Provedbene uredba Komisije (EU) 2022/2095 оd 28. listopada 2022. o utvrđivanju mjera za sprečavanje unošenja organizma Anoplophora chinensis (Forster) na područje Unije, njegova udomaćivanja i širenja unutar područja Unije te o stavljanju izvan snage Odluke 2012/138/EU, ministar poljoprivrede, šumarstva i ribarstva, donosi

ODLUKU

O USPOSTAVLJANJU DEMARKIRANIH PODRUČJA U KOJIMA SE PROVODE MJERE ISKORJENJIVANJA AZIJSKE STRIZIBUBE Anoplophora chinensis (Forster)

I.

Uspostavljaju se demarkirana područja u kojima je obvezno provođenje mjera navedenih u članku 8. Provedbene uredba Komisije (EU) 2022/2095 оd 28. listopada 2022. o utvrđivanju mjera za sprečavanje unošenja organizma Anoplophora chinensis (Forster) na područje Unije, njegova udomaćivanja i širenja unutar područja Unije te o stavljanju izvan snage Odluke 2012/138/EU.

II.

Demarkirana područja iz točke I. ove Odluke obuhvaćaju zaraženo područje u polumjeru od 100 m oko mjesta na kojem je utvrđena prisutnost azijske strizibube Anoplophora chinensis (Forster) i sigurnosno područje koje se nalazi oko zaraženog područja u polumjeru od 2 km.

III.

Popis naselja koja čine zaraženo područje te popis naselja koje čine sigurnosno područje u demarkiranim područjima iz točke I. ove Odluke nalazi se u Prilogu 1. koji je tiskan uz ovu Odluku i njezin je sastavni dio.

IV.

Karte demarkiranih područja iz točke I. ove Odluke nalaze se u Prilogu 2. koji je tiskan uz ovu Odluku i njezin je sastavni dio.

V.

Danom stupanja na snagu ove Odluke prestaje važiti Odluka o uspostavljanju demarkiranih područja u kojima se provode mjere iskorjenjivanja azijske strizibube Anoplophora chinensis (Forster) (»Narodne novine«, broj 108/24).

VI.

Ova Odluka stupa na snagu osmoga dana od dana objave u »Narodnim novinama«.

Klasa: 011-01/24-01/4
 Urbroj: 525-06/236-26-5
 Zagreb, 5. ožujka 2026.

Potpredsjednik Vlade
 i ministar
 David Vlajčić, v. r.

PRILOG 1.

POPIS NASELJA KOJA ČINE DEMARKIRANA PODRUČJA ZA ŠTETNI ORGANIZAM AZIJSKA STRIZIBUBA
 Anoplophora chinensis (Forster)

Tablica 1: Popis naselja koja čine zaraženo područje u demarkiranim područjima za štetni organizam azijska strizibuba Anoplophora chinensis (Forster)

|  |  |  |
| --- | --- | --- |
| Županija | Općina/Grad | Naselje |
| Zadarska | Sveti Filip i Jakov | Turanj (dio) |
| Sveti Filip i Jakov (dio) |
| Biograd na Moru | Biograd na Moru (dio) |
| Jankolovica |

Tablica 2: Popis naselja koja čine sigurnosno područje u demarkiranim područjima za štetni organizam azijska strizibuba Anoplophora chinensis (Forster)

|  |  |  |
| --- | --- | --- |
| Županija | Općina/Grad | Naselje |
| Zadarska | Sveti Filip i Jakov | Sikovo (dio) |
| Turanj (dio, uključujući otok Babac) |
| Sveti Filip i Jakov (dio) |
| Biograd na Moru | Biograd na Moru (dio) |
| Pašman | Otok Komornik |
| Pašman | Otok Ričul |
| Otok Galešnjak (dio) |
| Biograd na Moru | Jankolovica |

Tablica 3: Popis naselja koja čine zaraženo područje u demarkiranim područjima za štetni organizam azijska strizibuba Anoplophora chinensis (Forster)

|  |  |  |
| --- | --- | --- |
| Županija | Općina/Grad | Naselje |
| Zagrebačka | Rugvica | Rugvica (dio) |

Tablica 4: Popis naselja koja čine sigurnosno područje u demarkiranim područjima za štetni organizam azijska strizibuba Anoplophora chinensis (Forster)

|  |  |  |
| --- | --- | --- |
| Županija | Općina/Grad | Naselje |
| Zagrebačka | Dugo Selo | Dugo Selo (dio) |
| Leprovica (dio) |
| Kopčevec (dio) |
| Puhovo (dio) |
| Rugvica | Dragošička (dio) |
| Jalševec Nartski (dio) |
| Okunšćak (dio) |
| Rugvica (dio) |

PRILOG 2.

KARTE DEMARKIRANIH PODRUČJA ZA ŠTETNI ORGANIZAM AZIJSKA STRIZIBUBA
 Anoplophora chinensis (Forster)

Karta 1: Demarkirana područja u Republici Hrvatskoj

![](/files/_web/sluzbeni-dio/2026/134532/images/5249.jpg)

Karta 2: Demarkirana područja u Zadarskoj županiji

![](/files/_web/sluzbeni-dio/2026/134532/images/5241.jpg)

Karta 3: Demarkirana područja u Zagrebačkoj županiji

![](/files/_web/sluzbeni-dio/2026/134532/images/5234.jpg)

Karta 4.: Zaraženo područje – Jankolovica (Biograd na Moru)

![](/files/_web/sluzbeni-dio/2026/134532/images/5228.jpg)

Karta 5.: Zaraženo područje – Jankolovica (Biograd na Moru)

![](/files/_web/sluzbeni-dio/2026/134532/images/5220.jpg)

Karta 6.: Zaraženo područje – Turanj

![](/files/_web/sluzbeni-dio/2026/134532/images/5215.jpg)

Karta 7.: Zaraženo područje – Sveti Filip i Jakov

![](/files/_web/sluzbeni-dio/2026/134532/images/5208.jpg)

Karta 8.: Zaraženo područje – Biograd na Moru

![](/files/_web/sluzbeni-dio/2026/134532/images/5198.jpg)